Dolenjska kultura
Dolenjska kultura je kultura željeznog doba od VIII do IV stoljeća pne, raširena u Sloveniji, u područjima Dolenjske, Zasavja, Bele krajine, Gorjanaca, koje se nekad zvalo Donja Kranjska. Glavna nalazišta su: Magdalenska gora, Vače, Šmarjeta, Mokronog, Podzemelj, Stična, Novo Mesto. Razvoj i procvat vezani su uz proizvodnju i obradu željeza te bronzanoga posuđa i nakita (situlska umjetnost). Prostori današnje Slovenije bili su naseljeni zajednicama koje su dio ilirskog etničkog kompleksa. Nakon rimskih osvajanja, pripadali su provinciji Ilirik, a nakon njene podjele, provinciji Donji Ilirik/Panonija, a ne Italiji ili provinciji Norik.